stanford-oval/wikipedia huggingface dataset:
Superskrulli
Voimat ja varusteet

Superskrulli omaa yhtä suuret kuin Möykky tämän ollessa vielä heikompi kuin mitä nykyään. Siksi Superskrulli nostaa noin 5 tonnia, mutta on epävarmaa ovatko hänen voimansa nousseet ajan myötä imettyään kosmista säteilyä itseensä.
Superskrullin bioninen fysiologian käsittely lisäsi kuitenkin myös hänen muita voimiaan. Hän omaa kaikkien Ihmenelosten yhteenlasketut voimat ja kykenee siis hallitsemaan tulta Liekin tapaan, omaa Möykyn fyysiset voimat, kykenee luomaan voimakenttiä kuten Näkymätön nainen ja pystyy venyttämään itseään Herra Fantastisen lailla. Hän pystyy käyttämään voimiaan yhtäaikaisesti ja kykenee esimerkiksi luomaan kivisen liekehtivän nyrkin, jonka hän iskee venytetyllä kädellään maaliinsa.
Superskrullilla on myös kyky hypnotisoida vastustajiaan ja hänellä on laaja tietämys skrullien sotataidoista ja lähitaistelumenetelmistä. Koska Superskrulli on sotilas, hän käyttää voimiaan häikäilemättömämmin kuin Ihmeneloset koskaan. Yhteenotossaan Annihiluksen joukkoja vastaan Superskrulli venytti kätensä ohueksi vaijeriksi ja katkoi tämän avulla vastustajiaan kappaleiksi.
Superskrullin kehoon on kirurgisesti asennettu lukuisia eri voimavastaanottimia, jotka kykenevät imemään samaa kosmista energiaa mikä antoi Ihmenelosillekin näiden voimat.  On kuitenkin huomattava, että koska kosminen energia ei ole yhtä voimakasta kaikkialla, Superkrulli voi ajoittain olla heikompi kuin mitä hänen pitäisi yleensä olla. Superskrulli on myös altis fyysisille rasituksille ja hän kykenee sairastumaan ja haavoittumaan. Superskrulli kykenee käyttämään voimiaan tunnin maksimiteholla ja väsyy sitten.
Ultimate Superskrulli

Ultimate Marvel-jatkumossa skrullien valtakunnan keisarina ja kaikkein vanhimpana rotunsa jäsenistä. Hänen iäkseen todettiin "useita miljardeja vuosia".
Muissa medioissa > Televisio

Superskrulli esiintyi vuonna 1994 tuotetussa Ihmenelosten animaatiosarjassa, jossa tämä taisteli Ihmenelosia vastaan.
Komentaja Kl'rt esiintyy myös vuonna 2006 tuotetussa Ihmenelosten animaatiosarjassa.
Muissa medioissa > Marvel Cinematic Universe

Useita superskrulleja Marvel Cinematic Universeen sijoittuvassa Disney+-sarjassa Secret Invasion (2023), missä heidän voimansa olivat peräisin Extremis-geenimanipulaatiosta sekä Jotunheimin jääpedon, Grootin ja Cull Obsidianin DNA:sta. Skrullien uusi kenraali Gravik (näyttelijänä Kingsley Ben-Adir) käytti tutkijaparikunta Victor ja Rosa Daltoniksi naamioituneiden skrullien kehittämää laitetta sekoittaakseen niitä itseensä. Ennen kääntymistään Gravikia vastaan, G’iah (näyttelijänä Emilia Clarke), Taloksen tytär, oli salaa tehnyt myös itsestään superskrullin. Myöhemmin he molemmat saavat ”Elonkorjuusta”, näytepullosta täynnä Kostajien, Galaksin Vartijoiden, Thanoksen ja hänen kätyreidensä, sekä muiden Maan taisteluun osallistuneiden DNA:ta, ja taistelevat toisiaan vastaan, kunnes G’iah lopulta tappaa Gravikin. G’iah oli sen jälkeen ainut elossa oleva superskrulli.
Muissa medioissa > Videopelit

Superskrulli esiintyy välivastustaja Marvel: Ultimate Alliance-videopelissä.
Muissa medioissa > Muuta

Superskrullista on tehty kappale Ookla the Mok -yhtyeen levylle Super Secret.
Aiheesta muualla

Ihmeiden aika-sivuston osuus Superskrullista[vanhentunut linkki]
Marvel-kustantamon kotisivujen osuus Superskrullista (englanniksi)
Superskrulli taistelemassa jälleen kerran vihaamiansa Ihmenelosia vastaan.
Funiculì, Funiculà

Sävelmän nuotti englanninkielisin tekstein.
Laulaja tenori Francesco Daddi pianon säestyksellä vuonna 1906.
Äänitiedostojen kuunteluohjeet
Funiculì, Funiculà [funikuˈli ffunikuˈla] on italialainen Luigi Denzan säveltämä ja Peppino Turcon sanoittama laulu vuodelta 1880. Se kirjoitettiin Vesuviuksen rinteen ensimmäisen funikulaarin eli rinnevaunun käyttöönoton kunniaksi ja esitettiin ensi kerran saman vuoden Piedigrotta-festivaaleilla Napolissa. Casa Ricordin kustantamasta nuottijulkaisusta tuli hyvin suosittu yli miljoonan kappaleen vuosimyynteineen.
Reipasrytmistä, Napolin murteella sanoitettua laulua on sittemmin luultu usein kansanlauluksi. Näin kävi Richard Straussille, joka kuuli sävelmää Italian-matkallaan ja käytti sitä Aus Italien -sävelrunossaan. Myös Nikolai Rimski-Korsakov luuli sävelmää kansanlauluksi ja käytti sitä laulussaan ”Neapolitanskaja pesenka”.
Laulun tunnettuja esittäjiä ovat Luciano Pavarotti, Mario Lanza ja Andrea Bocelli. The Mills Brothers teki siitä jazzsovituksensa 1940-luvulla. Sävelmän instrumentaaliversiota on käytetty Woody Allenin elokuvassa Broadway Danny Rose (1984). Pohjois-Amerikassa sävelmä tunnetaan myös lastenlauluna ”A Merry Life”.
Suomeksi sävelmän ovat sanoittaneet ainakin R. R. Ryynänen nimellä ”Funiculi funicula”, Pentti Kaartinen nimellä ”Futismatsi” ja Ilkka Aaltonen nimellä ”Meidän tarjoilija”.
Käännös suomeksi
Sydney (yhtye)

Sydney oli Burlingtonista, Kanadan Ontariosta kotoisin oleva rock-yhtye. He julkaisivat kaksi albumia: Sydney (2005) ja When We Were Safe (2007). Bändin muodostivat Scott Sanderson (laulu), Anto Boros (basso), Jay Jensen (kitara) ja Kyle Anderson (rummut).
Yhtye ilmoitti hajoamisestaan 26.9.2008.
Aiheesta muualla

Sydney (yhtye) Myspacessa (englanniksi)
Swedish Open

Swedish Open on vuosittainen Ruotsin Båstadissa, Båstadin tennisstadionilla pelattava miesten ja naisten tennisturnaus. Turnaus pelataan ulkona massakentillä. Se kuuluu miesten ATP World Tour 250 -turnauksiin ja naisten WTA International -turnauksiin. Ensimmäinen turnaus pelattiin vuonna 1948. Ennen ATP-kiertueen aloittamista vuonna 1990, miesten turnaus oli osa Grand Prix -kiertuetta vuosina 1970–1989. Vuonna 1990 naisten turnaus putosi turnauksen ohjelmasta, mutta alun perin Espoossa ja myöhemmin Tukholmassa pelatun Nordea Nordic Light Openin lakkauttamisen jälkeen naisten turnaus palasi Swedish Openin ohjelmaan.
Miesten turnauksen nykyinen virallinen nimi sponsorin mukaan on SkiStar Swedish Open ja naisten turnauksen nykyinen virallinen nimi sponsorin mukaan on Collector Swedish Open.
Tennispelaajat äänestivät turnauksen parhaaksi ATP World Tour 250 -sarjan turnaukseksi 11 perättäisenä vuotena 2002−2013.
Aiheesta muualla

Turnauksen sivut (englanniksi)
Doha Pune Brisbane Sydney Auckland Montpellier Sofia Quito New York Buenos Aires Marseille Delray Beach São Paulo Marrakech Houston Budapest Estoril München Istanbul Geneve  Lyon Stuttgart 's-Hertogenbosch Antalya Eastbourne Båstad Umag Newport Atlanta Gstaad Los Cabos Kitzbühel Winston-Salem Pietari Metz Chengdu Shenzhen Moskova Tukholma Antwerpen
Swedish Fish

Kolme Swedish Fishiä: keltainen, vihreä ja punainen. Jokaisessa lukee kyljessä kohovoituna "Swedish".
Swedish Fish on sitkeä kalanmuotoinen makeinen. Sitä kehitti alun perin ruotsalainen makeisyritys Malaco eri makuisina ja erityisesti Pohjois-Amerikan markkinoille, mutta nykyään sitä kehittää Pohjois-Amerikassa sijaitseva Cadbury.
Historia

Vuonna 1968 Malaco, ruotsalainen makeisvalmistaja, laajensi toimintaansa viemällä muutamia tuotteitaan Pohjois-Amerikkaan. Erilaiset lakritsinauhat ja lakritsikarkit olivat ensimmäisiä vietyjä tuotteita. Malacon toimitusjohtaja Thor Fjørgerson kutsui tätä liikettä "Ruotsin/Yhdysvaltojen suhteiden maamerkkipäiväksi". Kansainväliset kauppa-asiantuntijat ylistivät liikettä, koska se antoi Malacolle mahdollisuuden laajentaa brändiään Skandinavian niemimaan ulkopuolelle.
Malacon vientikauppa kasvoi, ja 1960- ja 1970-luvun vaihteessa Swedish Fishiä ja Swedish Berriesiä kehitettiin erityisesti Pohjois-Amerikan markkinoille. Leaf International osti kuitenkin lopulta Malacon.
1960-luvun aikana kehitettiin Swedish Shells -makeisia. Nämä olivat identtisiä Swedish Fishin kanssa koostumukseltaan, maultaan ja väriltään mutta olivat muodoiltaan pyällettyjä simpukankuoria, ja niitä valmistettiin punaisina (kirsikka), keltaisina (sitruuna), oransseina (appelsiini) ja vihreänä (lime). Swedish Shellsit olivat ensimmäinen väri-/muotolaajennus Swedish Fishin tuotelinjalle. Niitä myytiin Broadway Department Store -ketjun myymälöissä 1960-luvulta pitkälle 1970-luvulle. 1970-luvun lopulta aina 1990-luvun alussa tapahtuneeseen valmistuksen lopettamiseen asti niitä valmistettiin ja myytiin irtokarkkeina karkkikaupoissa ja karkkien erikoisliikkeissä.
Nykyään Swedish Fishiä valmistaa Pohjois-Amerikassa, Kanadan Hamiltonissa Cadbury Adamsin yritys, joka osti tuotemerkin Leafiltä vuonna 2006, ja nykyään Swedish Fishiä viedään myös moniin muihin maihin.
Ainekset

sokeri
inverttisokeri
isoglukoosi
muunneltu maissitärkkelys
sitruunahappo
mineraaliöljy
keinotekoinen makeutusaine
väriaineet (FD&C Red 40 punaiselle värille)
karnaubavaha
Sydney Camm

Sydney Camm vuonna 1915.
Sydney Camm (1893 – 12. maaliskuuta 1966) oli brittiläinen lentokonesuunnittelija, jonka kuuluisin suunnitelma oli Hawker Hurricane -hävittäjä.
Sydney Camm kiinnostui lentokoneista teini-ikäisenä liittyen Windsor Model Aeroplane Club -lennokkikerhoon. Kerho rakensi oman liitokoneen 1912. Sydney Camm pääsi töihin Hawker Aircraft Company-lentokonetehtaaseen vuonna 1925 piirtäjänä. Pian hän oli sen pääsuunnittelija (1926?), jossa tehtävässä hän jatkoi kuolemaansa asti. Hawker Hurricanesta tuli Yhdistyneen kuningaskunnan ilmavoimien ensimmäinen yksitasoinen hävittäjäkone. Se oli taistelun Britanniasta voittaja, kun Supermarine Spitfire taisteli saksalaisia hävittäjiä vastaan ja Hurricane ampui sillä aikaa saksalaiset pommikoneet alas. Sitä seurasi tehokkaammat hävittäjät Typhoon ja Tempest, joiden rooli oli rynnäköinti maamaaleja vastaan. Typhoonia vaivasi pitkään korkeusperäsimen flutteri ja buffeting-ilmiö suurilla nopeuksilla. Molemmat ongelmat ratkaistiin vaikkei suurten nopeuksien ilman kokoonpuristuvuutta ymmärretty tuohon aikaan.
Camm oli työorientoitunut henkilö ja pyrki työssään erinomaisiin tuloksiin ja vaati samaa alaisiltaan. Suunnittelutiimin koko oli vain sata ihmistä ja Cammia pidettiin hyvin vaikena johtajana.
Toisen maailmansodan jälkeen Camm suunnitteli muun muassa Hawker Hunter -hävittäjän, Hawker P.1127:n, josta tuli pystysuoraan nouseva Hawker Siddeley Harrier -hävittäjä. Hänet aateloitiin 1953. Hän suunnitteli BAC TSR-2-konetta ja myöhemmin Panavia Tornadoa. Hän esisuunnitteli 1960-luvun alussa Mach 4 nopeuteen yltävää lentokonetta.
Aiheesta muualla

Sydney Camm (Arkistoitu – Internet Archive)
Hawker Hunter (Arkistoitu – Internet Archive)
Hawker Typhoon ja Tempest
Hawker Siddeley Harrier (Arkistoitu – Internet Archive)
Bristol Siddeley Pegasus Engine
Fohström

Fohström on muun muassa seuraavien suomalaisten henkilöiden sukunimi:
Alma Fohström (1856–1936), laulaja (koloratuurisopraano)
Elin Fohström (1868–1949), laulajatar (sopraano)
Elsa Fohström (1875–1952), taidemaalari
Ossian Fohström (1870–1952), sellotaiteilija ja opettaja
Foibos

Foibos (m.kreik. Φοῖβος, lat. Phoebus, ”loistava”) on Apollonin epiteetti, jota on käytetty kuvaamaan hänen asemaansa valonjumalana. Apollon liitettiin aurinkokulttiin vasta hellenistisellä ajalla, jolloin muodostui yhteys Apollonin ja Helioksen välillä. Myöhemmin roomalaiset runoilijat käyttivät sanaa kuvaamaan auringonjumala Solia.
Fukosidoosi

Fukosidoosi on sairaus, joka aiheuttaa varhain lapsuudessa alkavan aivojen ja keskushermoston rappeutumisen. Vuonna 2003 maailmalla oli alle sata todettua tapausta. Oireyhtymän yleisyydeksi arvioidaan 1:200 000 lapsesta.
Fukosidoosi periytyy peittyvästi todennäköisesti ensimmäisen kromosomin kautta. Sairaus kuvattiin vuonna 1969. Se on tavallista yleisempi eteläisessä Italiassa.
Fukosidoosi voidaan jakaa kahteen sairaustyyppiin. Fukosidoosi I alkaa puolen vuoden iässä. Oireet ovat rajut. Aivojen ja keskushermoston etenevän rappeutumisen lisäksi taudinkuvaan kuuluu hepatomegaliaa, splenomegaliaa, epileptisyyttä, epämuodostumia luustossa ja esimerkiksi sappirakon vaurioituminen.
Fukosidoosi II on oireiltaan ykköstyyppiä hieman lievempi ja puhkeaa yleensä ennen viidettä ikävuotta. Erityisiä piirteitä kakkostyypissä ovat ihon sarveistuminen ja syylät. Fukosidoosin voidaan katsoa olevan myös oirekirjo, jolloin sitä ei jaotella sairaustyyppeihin.
Fukosidootikot ovat useimmiten henkiseltä kehitykseltään taantuneita. Heillä esiintyy myös motorisia ongelmia ja infektiosairauksia. Elinajanodote on heikentynyt: vuonna 1991 tehdyn tutkimuksen mukaan 64 % vammaisista saavuttaa yli kymmenen vuoden iän. Lievissä tapauksissa potilaat ovat eläneet jopa 40-vuotiaiksi.
Fukosidoosiin ei tunneta parannuskeinoa. Hoito keskittyy olemassa olevien oireiden lievittämiseen.
Aiheesta muualla

Fukosidoosi Kehitysvammahuollon tietopankissa (Arkistoitu – Internet Archive)
Flower (Soundgardenin kappale)

| ”Flower” Soundgarden |
| --- | --- | --- |

Singlen tiedot
 Albumilta: Ultramega OK
 Äänitetty : kevät 1988
 Julkaistu: toukokuu 1989
 Tuottaja(t): Drew Canulette
 Tyylilaji: grunge, alternative metal
 Kesto: 11.26
 Levy-yhtiö: SST
Soundgardenin muut singlet
| ”Hunted Down” 1987 | ”Flower” 1989 | ”Loud Love” 1989 |
Flower on Soundgardenin vuonna 1989 julkaisema single. "Flower" löytyy albumilta Ultramega OK sekä Flower EP:ltä.
Kappaleet "Flower" ja "Head Injury" ovat Ultramega OK -albumilta ja kappale "Toy Box" julkaistiin ensi kerran tällä singlellä. Tosin se oli jo nauhoitettu Screaming Lifen nauhoitusten aikana.
Kappaleet

Flower – 3.25
Head Injury – 2.22
Toy Box – 5.39
Aiheesta muualla

Discogs
Albumi Flower (Soundgardenin kappale) Encyclopaedia Metallum -sivustolla (englanniksi)
Soundgarden
| --- | --- |
Studioalbumit::   Ultramega OK  Louder Than Love  Badmotorfinger  Superunknown  Down on the Upside  King Animal 
EP:t::   Screaming Life  Fopp  Loudest Love  SOMMS  Songs from the Superunknown 
Kokoelma::   Screaming Life/Fopp  A-Sides  Telephantasm 
Videot::   Louder Than Live  Motorvision 
Singlet::   "Hunted Down"  "Flower"  "Loud Love"  "Hands All Over"  "Room a Thousand Years Wide"  "Jesus Christ Pose"  "Outshined"  "Rusty Cage"  "Spoonman"  "Black Hole Sun"  "Fell on Black Days"  "My Wave"  "The Day I Tried to Live"  "Superunknown"  "Pretty Noose"  "Burden in My Hand"  "Blow Up the Outside World"  "Ty Cobb"  "Bleed Together" 
Aiheeseen liittyvää::   Grunge  Audioslave  Hater  Temple of the Dog
South of Heaven

| South of Heaven Slayer |
| --- | --- | --- |

Studioalbumin tiedot
 Äänitetty : 1987
 Julkaistu: 5. heinäkuuta 1988
 Tuottaja(t): Rick Rubin & Slayer
 Tyylilaji: thrash metal
 Kesto: 36.54
 Levy-yhtiö: Def Jam
Slayerin muut julkaisut
| Reign in Blood 1986 | South of Heaven 1988 | Seasons in the Abyss 1990 |
South of Heaven on thrash metal -yhtye Slayerin neljäs studioalbumi. Se nauhoitettiin vuonna 1987 ja julkaistiin vuonna 1988.
Albumi on yleisilmeeltään huomattavasti edeltävää Reign in Blood-levyä hitaampi. Yhtyeen jäsenet päättivät hidastaa tempoa tarkoituksella, koska tiesivät etteivät pystyisi tekemään Reign in Bloodia nopeampaa levyä.
Albumin nimikkokappale sisältää tunnetun kitarariffin ja kappaletta on soitettu paljon yhtyeen keikoilla sen julkaisun jälkeen.
Saavutukset > RIAA:n sertifikaatit

| RIAA:n sertifikaatti | Myöntämispäivä  |
| --- | --- |
kulta: 11. marraskuuta 1992
Kappaleet

|  |
| --- | --- | --- | --- | --- | --- | --- | --- | --- | --- |
| Nro | Nimi | Sanat | Sävel | Kesto |  |  |  |  |  |
| 1. | South of Heaven | Tom Araya | Jeff Hanneman | 4.58 |  |  |  |  |  |
| 2. | Silent Scream | Araya | Hanneman, Kerry King | 3.07 |  |  |  |  |  |
| 3. | Live Undead | King, Araya | Hanneman | 3.50 |  |  |  |  |  |
| 4. | Behind the Crooked Cross | Hanneman | Hanneman | 3.15 |  |  |  |  |  |
| 5. | Mandatory Suicide | Araya | Hanneman, King | 4.05 |  |  |  |  |  |
| 6. | Ghosts of War | King | Hanneman, King | 3.53 |  |  |  |  |  |
| 7. | Read Between the Lies | King, Araya | Hanneman | 3.20 |  |  |  |  |  |
| 8. | Cleanse the Soul | King, Araya | Hanneman | 3.02 |  |  |  |  |  |
| 9. | Dissident Aggressor (Judas Priest cover)  | Rob Halford | K.K. Downing, Glenn Tipton | 2.35 |  |  |  |  |  |
| 10. | Spill the Blood | Hanneman | Hanneman | 4.48 |  |  |  |  |  |
Kokoonpano

Tom Araya – basso, laulu
Dave Lombardo – rummut
Jeff Hanneman – kitara
Kerry King – kitara
Arviot

Allmusic:
Rolling Stone:
Robert Christgau: B–
Aiheesta muualla

South of Heaven Discogsissa. (englanniksi)
Albumi South of Heaven Encyclopaedia Metallum -sivustolla (englanniksi)
Ferdinand von Saar

| Ferdinand von Saar |
| --- | --- |
 Ferdinand von Saar
Henkilötiedot
Syntynyt: 1833 Wien, Itävalta
Kuollut: 1906 (72–73 vuotta)
Kansalaisuus:  Itävalta
Ammatti:  kirjailija
Kirjailija
Äidinkieli: saksa
Tuotannon kieli: saksa
Aiheesta muualla
Löydä lisää kirjailijoitaKirjallisuuden teemasivulta
Ferdinand von Saar (1833 Wien, Itävalta – 1906) oli itävaltalainen kirjailija. Hän sai ylennyksen luutnantiksi 1854 mutta erosi 1859 armeijasta ja omistautui kirjallisille töille.
Saaria on sanottu syksyn runoilijaksi: lempeän melankolisesti hän kertoo surullisia elämäntarinoita alistuneista ja lannistetuista ihmisistä ja kuvaa menneiden aikojen haikeita tunnelmia ja haaveita romantiikan sävyttämällä sanataiteella. Saarin Sämtliche werke ilmestyi 1909, ja samana vuonna ilmestyi hänen kirjeenvaihtonsa ruhtinatar Marie zu Hohenlohen kanssa. Hän teki itsemurhan.
Teokset (valikoima)

Kaiser Heinrich IV (1865–1867), tragedia
Die beiden de Witt (1879), tragedia
Tempesta (1880), tragedia
Thassilo (1886), tragedia
Innocens (1866), novelleja
Novellen aus Österreich (1877), novelleja
Drei neue novellen (1883), novelleja
Schicksale (1888), novelleja
Frauenbilder (1892), novelleja
Herbstreigen (1897), novelleja
Tragik des lebens (1906), novelleja
Die Pincelliade (1897), koominen eepos
Gedichte (1882), runoja
Aiheesta muualla

Kuvia tai muita tiedostoja aiheesta Ferdinand von Saar Wikimedia Commonsissa
FM2000:n diskografia

| 0 | 1 | 2 |
| --- | --- | --- |
 FM2000 Myötätuulirockissa vuonna 2011.
Julkaisut
| ↙Studioalbumit | 8 |  |
| ↙Kokoelmat | 1 |  |
| ↙EP:t | 3 |  |
| ↙Musiikkivideot | 8 |  |
Tämä artikkeli käsittelee FM2000:n diskografiaa.
Studioalbumit

| Nimi | Julkaisutiedot | Lista> Albumilista | Myynti |
| --- | --- | --- | --- |
| Routanyrkki |  Julkaistu: 2003  Levy-yhtiö: omakustanne  Formaatti: CD |  |  |
| Volovo |  Julkaistu: 2. kesäkuuta 2004  Levy-yhtiö: omakustanne  Formaatti: CD |  |  |
| Moskovan pasuunat |  Julkaistu: lokakuu 2006  Levy-yhtiö: omakustanne, Off Records  Formaatti: CD / Digitaalinen |  |  |
| Meibi bus home |  Julkaistu: 4. maaliskuuta 2009  Levy-yhtiö: Sakara Records  Formaatti: CD / Digitaalinen | #28  |  |
| Opium grilli |  Julkaistu: 29. syyskuuta 2010  Levy-yhtiö: Sakara Records  Formaatti: CD | #29  |  |
| Carina II |  Julkaistu: 4. maaliskuuta 2014  Levy-yhtiö: omakustanne  Formaatti: CD / Digitaalinen |  |  |
| Hubba Bubba Rehab |  Julkaistu: 13. lokakuuta 2017  Levy-yhtiö: Inverse Records  Formaatti: CD / Digitaalinen |  |  |
| Happohotelli |  Julkaistu: 22. maaliskuuta 2024  Levy-yhtiö:  Formaatti: |  |  |
Kokoelmat

| Nimi | Julkaisutiedot | Lista> Albumilista | Myynti |
| --- | --- | --- | --- |
| FM2000 Go Russia |  Julkaistu: 2006  Levy-yhtiö: omakustanne  Formaatti: CD |  |  |
EP:t

| Nimi | Julkaisutiedot | Lista> Albumilista | Myynti |
| --- | --- | --- | --- |
| Ruumisvasara |  Julkaistu: 2003  Levy-yhtiö: omakustanne  Formaatti: CD |  |  |
| 76100 Pieksämäki |  Julkaistu: 2005  Levy-yhtiö: omakustanne  Formaatti: CD |  |  |
| Yes, Sir! |  Julkaistu: 14. lokakuuta 2009  Levy-yhtiö: Sakara Records  Formaatti: CD / Digitaalinen | #29  |  |
Demot ja promot

Fm2000 (2000)
Round Cube (2000)
Joseph’s Seven Faces (2000)
Multaa (2001)
Musiikkivideot

”Ei tienneet” (2006)
”Minäminä-laulu” (2009)
”Veli Slobokki” (2009)
”Hans Ali Hassan” (2010)
”Hyvä silokki-laulu” (2011)
”Jack” (2014)
”Jaatinen” (2014)
”Piri-Hanna” (2017)
Fantastic Four (vuoden 2015 elokuva)

| Fantastic Four |
| --- | --- |

Ohjaaja:  Josh Trank
Käsikirjoittaja:   Jeremy Slater  Simon Kinberg  Josh Trank 
Perustuu:  Stan Leen ja Jack Kirbyn sarjakuvaan Ihmeneloset
Tuottaja:   Simon Kinberg  Matthew Vaughn  Hutch Parker  Robert Kulzar  Gregory Goodman 
Säveltäjä:   Marco Beltrami  Philip Glass 
Kuvaaja:  Matthew Jensen
Leikkaaja:  Stephen E. Rivkin
Pukusuunnittelija:  George L. Little
Pääosat:   Miles Teller  Michael B. Jordan  Kate Mara  Jamie Bell  Toby Kebbell  Reg E. Cathey  Tim Blake Nelson 
Valmistustiedot
Valmistusmaa:  Yhdysvallat
Tuotantoyhtiö:  20th Century Fox Marvel Entertainment Constantin Film Marv Films Robert Kulzar Productions TSG Entertainment
Levittäjä:  20th Century Fox
Ensi-ilta:   2015-08-044. elokuuta 2015 (New York City)  2015-08-077. elokuuta 2015 (Yhdysvallat ja Suomi)  
Kesto:  100 minuuttia
Alkuperäiskieli:  englanti
Budjetti:  120 miljoonaa dollaria
Tuotto:  167 977 596 dollaria
Aiheesta muualla
Virallinen sivusto
IMDb 
Elonet
AllMovie
Infobox OKNimi-testi OK: 
Fantastic Four (tyyliteltynä FANT4STIC) on vuonna 2015 ensi-iltansa saanut yhdysvaltalainen supersankarielokuva, joka perustuu Marvel Comicsin luomaan Ihmeneloset-supersankariryhmään. Kyseessä on kolmas 20th Century Foxin julkaisema näytelty Ihmeneloset-elokuva, mutta se ei ole jatkoa Tim Storyn ohjaamille aiemmille elokuville. Elokuvan ohjaa Josh Trank ja pääosissa esiintyvät Miles Teller, Kate Mara, Michael B. Jordan, Jamie Bell ja Toby Kebbell.
Fantastic Four sai ensi-iltansa 4. elokuuta 2015 New Yorkissa. Elokuva sai negatiivisen vastaanoton, ja sitä arvosteltiin tylsäksi ja ilottomaksi. Huonon menestyksen vuoksi elokuvalle suunniteltua jatko-osaa ei koskaan tehty.